Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3508/92 για τη θέσπιση ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων («Ολοκληρωμένο Σύστημα») (96/C 176/05) <!-COM(96) 174 τελικό - 96/0122(CNS)

(Υποβληθείσα από την Επιτροπή στις 29 Απριλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 του Συμβουλίου (1) ορίζει ότι η αίτηση ενίσχυσης η οποία αφορά εκτάσεις πρέπει να υποβάλλεται κατά το πρώτο τρίμηνο του έτους 7 ότι, ωστόσο, η Επιτροπή δύναται να επιτρέψει σε ένα κράτος μέλος να καθορίσει, για την υποβολή των αιτήσεων για ενίσχυση που αφορά εκτάσεις, μια ημερομηνία μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (2) 7 ότι βάσει της κτηθείσας πείρας πρέπει να επιτραπεί στα κράτη μέλη να καθορίσουν τις ημερομηνίες λήξης των προθεσμιών, με δική τους ευθύνη, χωρίς να ζητούν την έγκριση της Επιτροπής, λαμβανομένης υπόψη κυρίως της προθεσμίας που είναι αναγκαία ώστε να είναι διαθέσιμα όλα τα δεδομένα για την ορθή διοικητική και οικονομική διαχείριση των ενισχύσεων, καθώς επίσης και για τη διενέργεια των ελέγχων 7 ότι το άρθρο 13 παράγραφος 1 του κανονισμού (ΕΟΚ) αριθ. 3508/92 προβλέπει ότι όλα τα στοιχεία του ολοκληρωμένου συστήματος εφαρμόζονται από 1ης Ιανουαρίου 1996 το αργότερο 7 ότι, βάσει της κτηθείσας πείρας, κυρίως σε ό,τι αφορά τη δημιουργία αλφαριθμητικών συστημάτων αναγνώρισης των αγροτεμαχίων και των βάσεων δεδομένων, η προθεσμία αυτή πρέπει να παραταθεί για ένα έτος 7 ότι, δεδομένων των σημαντικών επενδύσεων που απαιτούνται για να εξασφαλισθεί η οριστική εφαρμογή του ολοκληρωμένου συστήματος πρέπει να προβλεφθεί παράταση κατά ένα έτος της περιόδου κατά την οποία δύναται να χορηγηθεί χρηματοδοτική συμμετοχή της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3508/92 τροποποιείται ως εξής:

1. Το άρθρο 6 παράγραφος 2 αντικαθίσταται από το ακόλουθο κείμενο:

«2. Η αίτηση ενισχύσεων "εκτάσεις" πρέπει να υποβάλλεται μέχρι την ημερομηνία του καθορίζεται από το κράτος μέλος και η οποία δεν πρέπει να είναι μεταγενέστερη των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92.

Σε κάθε περίπτωση, η ημερομηνία πρέπει να καθορίζεται λαμβανομένης υπόψης κυρίως της προθεσμίας που είναι αναγκαία ώστε να είναι διαθέσιμα όλα τα δεδομένα που απαιτούνται για την ορθή διοικητική και οικονομική διαχείριση των ενισχύσεων, καθώς επίσης και για τη διενέργεια των ελέγχων που προβλέπονται στο άρθρο 8.»

2. Το άρθρο 10 παράγραφος 2 τροποποιείται ως εξής:

α) Το πρώτο εδάφιο αντικαθίσταται από το ακόλουθο κείμενο:

«Η χρηματοδοτική συμμετοχή της Κοινότητας χορηγείται για περίοδο 5 ετών από το 1992, εντός του ορίου των πιστώσεων που διατίθενται για τον σκοπό αυτό.» β) Το τρίτο εδάφιο αντικαθίσταται από το ακόλουθο κείμενο:

«Το συνολικό ποσό κατανέμεται μεταξύ των κρατών μελών σύμφωνα με τα ακόλουθα ποσοστά:

>ΘΕΣΗ ΠΗΝΑΚΑ>

3. Το άρθρο 13, παράγραφος 1 στοιχείο β) αντικαθίσταται από το ακόλουθο κείμενο:

«β) όσον αφορά τα άλλα στοιχεία που αναφέρονται στο άρθρο 2 από:

- 1ης Ιανουαρίου 1998 για την Αυστρία, τη Φινλανδία και τη Σουηδία και - 1ης Ιανουαρίου 1997 για τα λοιπά κράτη μέλη το αργότερο.»

Άρθρο 2

Ο παρών κανονισμός αρχίζει να ισχύει την επομένη της δημοσίευσης του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 σημείο 2 εφαρμόζεται από 1ης Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 355 της 5. 12. 1992, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3235/94 (ΕΕ αριθ. L 338 της 28. 12. 1994, σ. 16).

(2) ΕΕ αριθ. L 181 της 1. 7. 1992, σ. 12. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1664/95 (ΕΕ αριθ. L 158 της 8. 7. 1995, σ. 13).